
Esselamu alejkum. Već 8-9 godina imam nešto u sisi. Mama mi je zvala neke hodže u Bosni i dali su mi neke zapise, ali ja opet imam istu stvar u sisi, debela je, prije sam imao male bolove, sad je prestalo. Dosta ljudi i žena kažu da je to “mora” koja pije krv iz sise kad čovjek spava. I ljeto stiže a ja ne smijem da skinem majicu, neću da se sramotim i ne smijem ni na bazen da odem gdje ima ženskih osoba. Sta ti misliš od tome? I možeš li mi, kako stari ljudi kažu, otvoriti zvijezdu i da vidiš šta se dešava? Dosta sam sanjao ružnih stvari i ponekad ih još sanjam.Ermin ….Moj datum rođenja je 4. Juli 1988 god.


* 
* 
* 
* 
* 
* 
* 

 
MORA NA SISI KOJA PIJE KRV

Alejkumusselam.  

Nije dozvoljeno jednom muslimanu da ide kod “hodža” koji prave zapise i da ih koristi, jer na taj način se ljudima u većini slučajeva pravi ***[sihr](https://pitajucene.com/search/sihr/questions/ "Pretraži pitanja o sihru")*** koji je u Šerijatu strogo zabranjen. Trebaš odmah da uništiš sve zapise koje imaš tako što ćeš proučiti Bismilu i zapaliti ih. Pokaj se za to što si nosio zapise i kontaktirao “hodže” da kod njih riješiš svoj problem.  

Ova stranica nastoji da poduči ljude ispravnom Islamu i njegovom praktikovanju, pa tako imamo mnogo tekstova u kojima se govori o sihru, griješnosti onih koji ga prave (onaj ko pravi sihre izlazi iz vjere Islama jer je sihr ***[kufr](https://pitajucene.com/search/kufr/questions/ "Pretraži pitanja o kufru")*** – nevjerstvo), o grijehu onih koji idu kod sihirbaza i tome slično.  

Tvoje davanje imena i datuma rođenja upućuje na to da si imao iskustva sa sihirbazima jer oni na taj način mogu da prave sihr onome ko im te podatke da, pa se tako toga moraš strogo čuvati. Ako imaš potrebe da se liječiš od sihra i džinskog djelovanja treba da to radiš kod onih koji liječe Kur’anom, a da se strogo kloniš sihirbaza koje možeš prepoznati po mnogim znakovima, a neki od njih su da traže ime, ime majke, sliku, datum rođenja, dio odjeće i slično, kako bi na osnovu toga pravili sihre kojima štete ljudima.  

Jedini ispravan način liječenja od sihra i džinskog djelovanja je u praktikovanju i pridržavanju vjere Islama i klonjenju od onoga što je tom vjerom zabranjeno, učenjem Kur’ana, ***[dova](https://pitajucene.com/search/dova/questions/ "Pretraži pitanja o dovama")*** i zikrova koji su prenešeni od Poslanika, sallallahu alejhi ve sellem, i liječenjem kod onih koji liječe učenjem Kur’ana, a ne zapisima i slično.  

Isto tako, treba da znaš da tebi kao muslimanu nije dozvoljeno da ideš na bazene gdje ima golih ili polugolih žena, da se tamo i ti razgolišavaš, sa njima družiš i upadaš u sporne veze što može odvesti u zinaluk i tome slično.  

A što se tiče tog problema koji imaš na svojoj sisi, treba da se obratiš ljekaru i da ti on dijagnosticira bolest i da ti lijekove za nju. Ve billahi tevfik.


Na pitanje odgovorio: dr. Zijad Ljakic  

Preuzeto sa stranice: <http://www.n-um.com>


